<classify> WAFANYABIASHARA wa dawa za kulevya aina ya mirungi mkoani Arusha wamekuja na mbinu mpya ya kuingiza bidhaa hiyo haramu jijini hapa kwa kuisafi risha kwa kupitia msafara wa kusafi risha maiti.Kutokana na staili hiyo ya kujipatia fedha kwa njia haramu, Jeshi la Polisi mkoani Arusha limepewa taarifa hizo na limeweka mitego na mapema wiki hii lilimnasa mmoja wa wahusika wa biashara hiyo.Kamanda wa Polisi wa Mkoa, Kamishina Msaidizi wa Polisi, Ramadhani Ngazi alisema baada ya kupata taarifa hizo kutoka kwa raia wema, waliweka mtego na kukamata kilo 207 ndani ya gari iliyokuwa katika msafara wa kusafirisha maiti ikitokea Namanga mpakani mwa Tanzania na nchi jirani ya Kenya.Kamanda Ngazi alisema Oktoba 8, mwaka huu Kikatiti wilayani Arumeru mkoani hapa, Polisi walikamata gari, Suzuki Escudo lenye namba za usajili T505CNC likiwa na kiasi hicho cha mirungi likiwa katika msafara wa kusafirisha maiti likitokea Namanga kwenda Moshi mkoani Kilimanjaro.Alisema Polisi ilipata taarifa gari aina hiyo ilijichomeka katika msafara wa kusafirisha maiti likiwa na mirungi, kuwasha taa na kuwekwa maua kuonesha liko katika msafara wa kusafirisha maiti kumbe sivyo.Alisema wamemkamata Frank Samweli 47, mkazi wa Daraja Mbili jijini Arusha akiwa na gari hilo na ndani ya gari kulikuwa na rundo la bidhaa hiyo na yuko chini ya ulinzi akihojiwa na makachero wa Polisi.Aliwataka wafanyabiashara wa Arusha kujihusisha na biashara halali na kuacha mara moja kujihusha na biashara haramu kwani Polisi Arusha iko imara na itawatia ndani wote wanaofanya biashara haramu.Wakati huo huo, Polisi Arusha wanawashikilia vijana wapatao wanane Morani wa jamii wa Kimasai wakihusishwa na kuteka nyara za simba kwa kumshambulia na kujifanya wamevamiwa na kujeruhiwa.Kamanda Nganzi alisema morani hao walitenda tukio hilo Oktoba mosi, mwaka huu Kijiji cha Mghama mpakani mwa Longido na Loliondo na upelelezi ukikamilika watashitakiwa kwa kuharibu nyara za serikali.  <topic>: KITAIFA 